Direktør Jette Rasmussen, Infolink Kurser, er netop blevet kåret som årets nordjyske erhvervskvinde 2007. Valget er faldet på hende, fordi hun blandt andet har arbejdet hårdt for nordjysk iværksætteri

Årets nordjyske erhvervskvinde 2007 blev direktør Jette Rasmussen fra Infolink Kurser. Det er Foreningen Erhvervskvinder, der har indstiftet prisen blandt andet for at sætte fokus på de mange rollemodeller, der findes blandt kvinder i nordjysk erhvervsliv. Jette Rasmussen modtog prisen, fordi hun bærer en stor del af æren for, at det går nordjyske iværksættere så godt. Siden 1996 har hun uddannet iværksættere til at klare sig som selvstændige erhvervsdrivende. De seneste år har 400 iværksættere årligt benyttet sig af hendes kurser.